Ribe Stifts Adresseaviser, 1834-08-12
Udenlandske Efterretninger. Spanien. Der er ingen Mangel paa Efterretninger fra Krigsskuepladsen; men disse ere af den Beskaffenhed, at, naar man har gjennemlæst dem alle, er man reent i Vilderede og veed hverken ud eller ind Det er ikke blot de legitimistiske Blade i Frankerig, hvis Efterretninger ere forskjellige fra alle andre Blades; men ogsaa de Tidender, som ere Dronningens Sag hengivne, sige hinanden og sig selv imod. Naar saaledes Journal des Debats beretter, at carlistiske Bander dannede sig paa flere Steder i Øvre-Catalonien, og at i Districtet Tortosa stod et Corps af Rebeller, mod hvilket General-Capitain Llander havde maattet udsende en Brigade (en Correspondentsefterretning fra Paris, som findes i det Amsterdammer Handels blad, lader endog hele Catalonien være i fuld Oprør, saa fortæller derimod Constitutionel, at saavel i Hovedstaden, som i Arragonien og Catalonien var Alt fuldkomment roligt. Messager berettede d. 2den August fra Bayonne, at man der i 3 Dage havde ventet Efterretning om vigtige og glædelige Begivenheder; thi af Rodils Breve til den franske General Harispe maatte man formode, at der ingen Udvei var mere for Jnsurgenterne, og at Mangel paa Levnetsmidler vilde tvinge dem til enten at slaaes eller at give sig. Men istedetfor dette havde man faaet at vide, at de faa Stæder og Landsbyer i Navarra, som endnu vare neutrale eller syntes Dronningens Sag hengivne, havde med en til Fanatisme grændsende Begeistring, erklæret sig for D. Carlos; at fremdeles Jndvaanerne i en stor Mænde Districter ved Ebrofloden havde givet tilkiende, at de hellere vilde falde indtil sidste Mand, end slutte sig til "de madridske Morderes Sag, og endelig, at alle de for Rodils Tropper i disse Egne reqvirerede Levnetsmidler vare forsaavidt de ikke kunde transporteres til Jnsurgenterne, blevne opbrændte. Rodil havde derfor befalet, at hver Soldat skulde føre Levnetsmidler med sig for 5 Dage, fordi man ikke kunde giøre Regning paa andre Provisioner, end dem i Pampelona og Vittoria. Dette fortalte Messager efter sin Correspondent i Bayonne d. 2den, og allerede Dagen efter berettede samme Blad fra samme Sted, at man den 30te Juli hele Dagen havde ventet paa Efterretninger om D. Carlos's Gienkomst paa fransk Grund; at skiønt han endnu ikke var ankommen, vilde der næppe blive nogen anden Udvei tilbage for ham, end en hurtig Flugt over den franske Grændse, da Rodil holdt ham indsluttet fra alle Sider; at i en Træfning d. 27de havde Jnsurgenterne mistet een af deres bedste Anførere, og at deres fuldkomne Opløsning maatte ansees for uundgaaelig. - At de ministerielle Blade i den sidste Tid have tiet næsten ganske stille om Tilstanden i det nordlige Spanien, synes ikke at være et godt Tegn, man begynder derfor at fæste nogen Lid til et Rygte, som høres fra flere Steder, og som Gazetten holder for aldeles troværdigt, at Rodil har lidt et Nederlag, og at den spanske Regjering, som en Følge deraf, har anholdt om Hjælp fra Frankerig. J London hedte det endog d. 5te, at en Expres fra Modrid havde bragt den Efterretning, at franske Tropper allerede vare komne over den spanske Grændse, forat understøtte General Rodil. Vist er det, at fra Havnene ved Brest og Rochefort ere Krigsskibe udløbne, for at krydse udenfor de biscaiske Kyster og opsnappe, hvad der føres til Jnsurgenterne; at ogsaa engelske Krigskibe ere udsendte i samme Øiemed, og at disse allerede have anholdt to med Vaaben og Munition ladte nordamerikanske Fartøier, uden at ændse den Trusel, at den nordamerikanske Regjering vilde ansee slig Fremfærd for en Krigserklæring.